
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου (Ζ.Ο.Ε.) και όρων και πε¬ 
ριορισμών δόμησης στην εκτός εγκεκριμένου σχεδίου και εκτός 
ορίων οικισμών προϋφισταμένων του έτους 1923 περιοχή «Λου¬ 
τρά Βόλβης» της Κοινότητας Ν. Απολλωνίας (Ν. Θεσσαλονί- 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Αμα¬ 
ρουσίου (Ν. Αττικής) . 2 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου πόλης Βέροιας 
(Ν. Ημαθίας) στα Ο.Τ. 218... 3 


ΠΟΛΕΟΔΟΜΙΑ 


ΔΙΑΤΑΓΜΑΤΑ 

( 1 ) 

Καθορισμός Ζώνης Οικιστικού Ελέγχου (Ζ.Ο.Ε.) και όρων και περιορι¬ 
σμών δόμησης στην εκτός εγκεκριμένου σχεδίου και εκτός ορίων οι¬ 
κισμών προϋφισταμένων του έτους 1923 περιοχή «Λουτρά Βόλβης» 
της Κοινότητας Ν. Απολλωνίας (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

-1. Τις διατάξεις του άρθρου 29 (παρ. 1 και 2) του Ν. 1337/1983 
«Επέκταση των πολεοδομικών σχεδίων οικιστική ανάπτυξη και σχετι¬ 
κές ρυθμίσεις» (Α' 33), όπως τροποποιήθηκαν με την παρ. 14 του άρ¬ 
θρου 8 του Ν. 1512/1985 «Τροποποίηση και συμπλήρωση πολεοδομι¬ 
κών διατάξεων, ρύθμιση συναφών θεμάτων και θεμάτων Ταμείου Νομι¬ 
κών» (Α' 4). 

2. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Τις διατάξεις του άρθρου 21 (παρ. 1 και 2) του Ν. 1650/1986 
«Για την προστασία του περιβάλλοντος» (Α 160). 

4. Την 99/1989 γνωμοδότηση του Κοινοτικού Συμβουλίου Ν. 
Απολλωνίας. 

5. Την 198/1990 γνωμοδότηση του Συμβουλίου Χωροταξίας Οικι¬ 
σμού και Περιβάλλοντος (Ν. Θεσσαλονίκης). 

6. Τις 65/1991 και 615/1991 γνωμοδοτήσεις του Συμβουλίου 
της Επικράτειας, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Καθορίζεται ζώνη Οικιστικού Ελέγχου (Ζ.Ο.Ε) στην εκτός εγκεκρι¬ 


μένου σχεδίου και εκτός ορίων οικισμών προϋφισταμένων του έτους 
1923 περιοχή «Λουτρά Βόλβης» της Κοινότητας Ν. Απολλωνίας (Ν. 
Θεσσαλονίκης), όπως το όριο της ζώνης φαίνεται με την ένδειξη 
«Ζ.Ο.Ε.» στο σχετικό πρωτότυπο διάγραμμα σε κλίμακα 1:5.000 που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την 102133/1991 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

Άρθρο 2 

Μέσα στη Ζ.Ο.Ε. καθορίζονται κατά περιοχές που φαίνονται με στοι¬ 
χεία 1, 2, 3, 4, 5, και 6 στο ίδιο διάγραμμα, χρήσεις γης και όροι και 
περιορισμοί δόμησης, όπως στο επόμενο άρθρο. 

Άρθρο 3 · 

Α. Περιοχή με στοιχείο 1 (περιοχή Ιαματικών πηγών - Λουτρικών 
Εγκαταστάσεων δημόσιου - δημοτικού φορέα και ΕΤΒΑ). 

1. Στην περιοχή αυτή επιτρέπονται οι χρήσεις: 

- κτίρια υδροθεραπείας 

- ξενώνες, ξενοδοχεία και λοιπές τουριστικές εγκαταστάσεις 

- εμπορικά καταστήματα 

- εστιατόρια 

- αναψυκτήρια. 

2. Κατ’ εξαίρεση επιτρέπονται οι χρήσεις κέντρων διασκέδασης - 
αναψυχής μικρής κλίμακας μετά από έγκριση του Ελληνικού Οργανι¬ 
σμού Τουρισμού (Ε.Ο.Τ.) και της Δ/νσης Περιβάλλοντος και Χωροτα¬ 
ξίας Κεντρικής Μακεδονίας. 

3. Ο αριθμός των ορόφων των αναγερθησομένων κτιρίων ορίζεται σε 
ένα (1) για τα 50% της προκύπτουσας συνολικής δόμησης επιφάνειας 
των κτιρίων και σε δύο (2) για την υπόλοιπη δομήσιμη επιφάνεια. 

Το μέγιστο επιτρεπόμενο ύψος των διωρόφων κτιρίων ορίζεται σε 
επτά και μισό (7,50) μέτρα. 

4. Στην περιοχή με στοιχείο 1 απαγορεύεται η κατάτμηση. 

Για την αρτιότητα των γηπέδων ως και για τους λοιπούς όρους και 
περιορισμούς δόμησης των παραπάνω επιτρεπομένων χρήσεων εφαρ¬ 
μόζονται κατά χρήση οι διατάξεις των από 6.10.1978 (Δ 538) και 
24.5.1985 (Δ'270) Π.Δ/των, όπως ισχύουν. 

8. Περιοχή με στοιχείο 2 (περιοχή επέκτασης σχεδίου του οικισμού). 

1. Στην περιοχή επιτρέπονται οι χρήσεις: 

- κατοικία 

- εμπορικά κατασήματα 

2. Μέγιστος αριθμός ορόφων των κτιρίων δύο (2) με μέγιστο επιτρε 
πόμενο ύψος αυτών επτά και μισό (7,50) μέτρα. 

3. Το κατώτατο όριο κατάτμησης των γηπέδων ορίζεται σε τέσσερι 
(4) στρέμματα. 

Για την αρτιότητα των γηπέδων και για τους λοιπούς όρους και πε 
ριορισμούς δόμησής των παραπάνω επιτρεπομένων χρήσεων εφαρμόζο 
νται οι διατάξεις του από 24.5.1985 (Δ 270) Π. Δ/γματος. 

Γ. Περιροχή με στοιχεία 3. 

1 .α) Η περιοχή αυτή χαρακτηρίζεται ως περιοχή δεύτερης (παραθε- 
ριστικής) κατοικίας και επιτρέπονται οι χρήσεις: 

-κατοικία 

- ξενώνες 

- ξενοδοχεία δυναμικότητας μέχρι 100 κλινών Α', Β' και Γ' κατηγο- 
ρίας 

β) Κατ’ εξαίρεση επιτρέπονται και οι παρακάτω χρήσεις μετά από 
σύμφωνη γνώμη της Δ/νσης Περιβάλλοντος και Χωροταξίας Κεντρι¬ 
κής Μακεδονίας. 

- γραφεία, τράπεζες, ασφάλειες, κτίρια κοινωφελών οργανισμών 

- κτίρια διοίκησης 

- πολιτιστικά κέντρα, εγκαταστάσεις πολιτιστικών εκδηλώσεων 

- Θρησκευτικοί χώροι 

- κτίρια κοινωνικής πρόνοιας 

- επαγγελματικά εργαστήρια χαμηλής όχλησης 

2. Ο αριθμός των ορόφων των κτιρίων ορίζεται σε δύο (2) με μέγιστο 
επιτρεπόμενο ύψος αυτών επτά και μισό (7,50) μέτρα. 

3. Το κατώτατο όριο κατάτμησης των γηπέδων ορίζεται σε τέσσερα 
(4) στρέμματα. 

Για την αρτιότητα των γηπέδων ως και για τους λοιπούς όρους και 
περιορισμούς δόμησης των παραπάνω επιτρεπομένων χρήσεων εφαρ¬ 
μόζονται κατά χρήση οι διατάξεις των από 6.10.1978 (Δ' 538) και 
24.5.1985 (Δ' 270) Π.Δ/των, όπως ισχύουν. 

Δ. Περιοχή με στοιχείο 4. 

Η περιοχή αυτή προορίζεται για την ανάπτυξη οδικών αξόνων και 
απαγορεύεται η κατάτμηση και κάθε δόμηση. 

Ε. Περιοχή με στοιχεία 5. (Περιοχή απόλυτης προστασίας της φύ- 
σης). 

1. Η περιοχή αυτή περιλαμβάνεται στους υγροβιοτόπους διεθνούς εν¬ 
διαφέροντος σύμφωνα με την σύμβαση ΚΑΜ5ΑΗ, που κυρώθηκε με το 
Ν.Δ/γμα 191/1974 (Α’ 350) και απαγορεύεται οποιαδήποτε δόμηση 
ή εκτέλεση έργου και δραστηριότητα εκτός της αλιείας η οποία διενερ- 
γείται σύμφωνα· με τις διατάξεις των 142/1971 (Α' 49) και 249/ 
1972 (Α' 58) Β. δ/των και των 658/1981 (Α' 166) και 373/1985 
(Α' 131) Π.Δ/των. 

ΣΤ. Περιοχή με στοιχείο 6. (Γεωργική γη). 

Ι.α) Στην περιοχή αυτή επιτρέπονται οι γεωργικές δραστηριότητες, 
απαγορευόμενων των θερμοκηπίων και γεωτρήσεων. 

β) Επιτρέπεται η ανέγερση μόνο γεωργικών αποθηκών και κατοι¬ 
κιών συνολικής επιφάνειας πενήντα (50,00) τετραγωνικών μέτρων. 

2. Το κατώτατο όριο κατάτμησης και αρτιότητας των γηπέδων ορί¬ 
ζεται σε οκτώ (8) στρέμματα. 

Για τους λοιπούς όρους και περιορισμούς δόμησης των παραπάνω 
επιτρεπομένων χρήσεων εφαρμόζονται οι διατάξεις του από 25.4.1985 
(Δ’ 270) Π. Δ/τος, όπως ισχύει. 

Ζ. Γενικές διατάξεις. 

1. Στα ανεγερθησόμενα εντός της Ζ.Ο.Ε. κτίρια επιβάλλεται η κατα¬ 


σκευή στέγης από κεραμίδια. 

2. α) Για την έκδοση οικοδομικών αδειών ανέγερσης κτιρίων για 
χρήση τουριστικών εγκαταστάσεων, αναψυκτηρίων και εστιατορίων 
στις περιοχές 1 και 3 απαιτείται η υποβολή μελέτης βιολογικού καθαρι¬ 
σμού των λυμάτων σύμφωνα με την Ε1β/221/65 (Β’ 138) απόφαση 
του Υπουργού Υγείας και Πρόνοιας. 

Με την παραπάνω μελέτη προβλέπεται χώρος ικανός του τελικού 
αποδέκτη διάθεσης των επεξεργασμένων λυμάτων (υπεδάφια, επιφα¬ 
νειακή διάθεση), λαμβάνοντας υπόψη τους παρακάτω παράγοντες: 

- Την καταλληλότητα απορρόφησης του εδάφους (στο πεδίο διάθε- 
σης). 

Στη σχετική μελέτη πρέπει να περιλαμβάνονται αντίστοιχα τέστ 
απορροφητικότητας. 

- Την αποφυγή ρύπανσης του υδροφόρου ορίζοντα σε σχέση με τον 
θερμό υδρομαστευτικό υδροφορέα ο οποίος τροφοδοτεί τις ιαματικές πη¬ 
γές των λουτρών. 

- Τον βαθμό απόδοσης καθαρισμού 3= 94% ΒΟϋ 5 και στην έξοδο 
της εγκατάστασης ΒΟϋ < 25 ΜΟ/Ε αιωρούμενα στερεά < 40 
ΜΟ/Ε <75 ΜΟ/Ε καθώς και αποτελεσματική απολύμανσή τους. 

β) Απαγορεύεται η διάθεση λυμάτων (επεξεργασμένων ή μη) στην λί¬ 
μνη Βόλβη. 

3. Τα κτίρια εναρμονίζονται με τα μορφολογικά και αρχιτεκτονικά 
στοιχεία της παραδοσιακής Μακεδονίτικης Αρχιτεκτονικής. 

4. Για την έκδοση οικοδομικής αδείας απατείται προηγούμενη 
έγκριση της σχετικής μελέτης από την Επιτροπή Πολεοδομικού και Αρ¬ 
χιτεκτονικού Ελέ^ου (ΕΠΑΕ) της Διεύθυνσης Περιβάλλοντος και Χω¬ 
ροταξίας Κεντρικής Μακεδονίας. 

5. Με την έγκριση της πολεοδομικής μελέτης των περιοχών με στοι¬ 
χεία 2 και 3 επιβάλλεται και η σύνταξη μελέτης αποχετευτικού δικτύου 
και βιολογικού καθαρισμού. 

Άρθρο 4 

Η ισχύς του παρόντος διατάγματος αρχίζει από τη δημοσίευσή της 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Αμαρουσίου (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά όργανα» (Α’ 137). 

5. Την από 17.7.1990 (αριθμ. πρωτ. 42368/1990) αίτηση των 
Παναγιώτη και Σταματίνας Κωνσταντόπουλου. 

6. Την 541/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 34613/11.10.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 23.5.1988 Π. Δ/γμα (Δ’ 504), από το 
βαρυνόμενο ακίνητο, που βρίσκεται εντός του ρυμοτομικού σχεδίου 
Αθηνών και επί των οδών Κολωνού αρ. 26 και Κεραμεικού αρ. 23, για 
το οποίο έχει εκδοθεί ο 1523/1990 σχετικός τίτλος δικαιώματος μετα¬ 
φοράς του συντελεστή δόμησης, στο όνομα των Κωνσταντοπούλου Στα¬ 
ματίνας και Κωνσταντόπουλου Παναγιώτη, σε άλλο ακίνητο (ωφελού¬ 
μενο), που βρίσκεται εντός του ρυμοτομικού σχεδίου δήμουΆμαρουσίου 
(Ν. Αττικής) και επί της οδού Κυβέλης αρ. 5, φερόμενο ως ιδιοκτησία 
των Κωνσταντοπούλου Σταματίνας και Κωνσταντόπουλου Παναγι¬ 
ώτη, όπως το ωφελούμενο ακίνητο φαίνεται με στοιχεία ΑΒΓΔΕΖΑ στο 


σχετικό πρωτότυπο διάγραμμα σε κλίμακα 1:200, που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
4304/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο βάσει των ιαχυόντων στην περιοχή όρων δόμησης 
34,44 τ.μ. που αντιστοιχεί σε 63,87 τ.μ. του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβασόν οικοπέδου: 529,65 τ.μ. 

β) Ποσοστό κάλυψης: 40% " 

γ) Συντελεστής δόμησης: 1,265 

δ) Μέγιστο επιτρεπόμενο ύψος του αναγερθησομένου κτιρίου: δέκα 
οτώ (18,00) μέτρα. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1: 100, που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 4304/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρώνεται ο 1523/1990 ονομαστικός τίτλος δικαιώματος μετα¬ 
φοράς συντελεστή δόμησης. 

* Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 423/90 (3) 

Τροποποίηση του εγκεκριμένου ρυμοτομικού σχεδίου πόλης Βέροιας 
(Ν. Ημαθίας) στα Ο.Τ. 218. 

ΤΟ ΔΗΜΟΤΙΚΟ ΣΥΜΒΟΥΛΙΟ ΒΕΡΟΙΑΣ 
(Συνεδρίαση 10η/1990) 

Αφού έλαβε υπόψη: 

1. Τις διατάξεις του από 17.7.23 Ν. Δ/τος (ΦΕΚ 228Α/16.8.23) 
«περί σχεδίων πόλεων κ.λ.π.» όπως μεταγενέστερα τροποποιήθηκαν 
καθώς και τις λοιπές ισχύουσες διατάξεις. 

2. Την Πολεοδομική μελέτη αναθεώρησης του εγκεκριμένου ρυμοτο¬ 
μικού σχεδίου πόλης Βέροιας όπως εκγρίθηκε με την ΕΠΑ 182/87/88 
απόφαση Νομάρχη Ημαθίας (ΦΕΚ 78Δ/3.2.88). 

3. Το από 29.12.86 Π.Δ/γμα (ΦΕΚ 16Δ/21.1.87) «μεταβίβαση 
αρμοδιοτήτων τροποποιήσεων εγκεκριμένου σχεδίου πόλεως και πολεο- 


δομικών εφαρμογών στο Δήμο Βέροιας». 

4. Τη θετική γνωμοδότηση του Συμβουλίου Χ.Ο.Π. Ν. Ημαθίας, 
όπως αυτή διατυπώθηκε στο 8ο θέμα του 3ου/1990 Πρακτικού. 

5. Τις διατάξεις του Π.Δ/τος 76/1985 (ΦΕΚ 27Α) «Κωδικοποίηση 
Δημοτικού και Κοινοτικού Κώδικα», αποφασίζει ομόφωνα: 

Εγκρίνει την τροποποίηση του εγκεκριμένου ρυμοτομικού σχεδίου 
της πόλης Βέροιας (Ν. Ημαθίας) στο Ο.Τ. 218 όπως ειδικότερα εμφα¬ 
νίζεται στο θεωρημένο από τον προϊστάμενο του Π.Τ.Δ.Β τοπογραφικό 
διάγραμμα που συνοδεύει την παρούσα απόφαση. 

Μετά τη δημοσίευση ακριβές αντίγραφο του διαγράμματος που συνο¬ 
δεύει την απόφαση αυτή να αναρτηθεί για δεκαπέντε (15) ημέρες στον 
πίνακα ανακοινώσεως του Πολεοδομικού Τμήματος Δήμου Βέροιας. 

Η παρούσα απόφαση να δημοσιευθεί. στην Εφημερίδα της Κυβερνή- 
σεως και η ισχύς της αρχίζει από την ημέρα της δημοσίευσης. 

Βέρροια, 24 Φεβρουάριου 1992 
Ο Αντιδήμαρχος 
ΚΩΝ/ΝΟΣ ΒΑΦΕΙΔΗΣ 

